ජිනිවා මානව හිමිකම් මණ්ඩලයේදී පොරොන්දු වූ කරුණු කිසිවක් ශ්‍රී ලංකාව මෙතෙක් ඉටු කර නැතැයි උතුරු පළාත් ප්‍රධාන අමාත්‍ය සී.වී. විග්නේෂ්වරන් මෙරට ඇමරිකානු තානාපතිවරයා වෙත දැනුම් දී තිබෙනවා.ඒ, තානාපති අතුල් කේශප් සමඟ ඊයේ (15) කොළඹ පැවැති සාකච්ඡාවකදියි.එහිදී උතුර පළාත් ප්‍රධාන අමාත්‍යවරයා ප්‍රකාශ කර ඇත්තේ ජිනිවා මානව හිමිකම් මණ්ඩලයෙන් ලක් රජය වෙත ලබාදී ඇති නිර්දේශ ඇමරිකාව විසින් නැවත සිහි ගැන්විය යුතු බවයි.ලබන මාර්තු මාසයේ පැවැත්වෙන ජීනිවා මානව හිමිකම් මණ්ඩලයේ 37 වන සැසි වාරයට පෙර අදාළ නිර්දේශ ඉටු කරන ලෙස බල කරන්නැයි උතුර ප්‍රධාන අමාත්‍යවරයා ඇමරිකානු තානාපතිවරයාගෙන් ඉල්ලා තිබෙනවා.එමෙන්ම එම නිර්දේශ ඉටු නොකළහොත් ගනු ලබන ක්‍රියාමාර්ග ඉතා පැහැදිලි විය යුතු බවයි ඔහු ප්‍රකාශ කර ඇත්තේ.